Florida Heartland

miniatura|Distribución dos condados de Florida Heartland.
Florida Heartland é unha rexión vernácula de Florida, nos Estados Unidos, localizada ao norte e ao oeste do Lago Okeechobee, composta por seis condados de interior non metropolitanos: DeSoto, Glades, Hardee, Hendry, Highlands e Okeechobee. En 2000, a Oficina do Censo dos Estados Unidos determinou que a poboación da rexión ascendía a 229.509 habitantes. En 2010, o mesmo organismo elevouna a 253.399 habitantes, cunha taxa de crecemento do 11 %. O condado máis poboado da rexión é o Condado de Highlands e a maior cidade é Sebring. A diferenza das áreas costeiras limítrofes ao leste e ao oeste, a natureza rural de Florida Heartland achégaa culturalmente máis ao Sur Profundo que o resto da Florida peninsular e ten sido habitada tradicionalmente por americanos con devanceiros de orixe inglesa. Aínda que situadas no Condado de Palm Beach, as próximas comunidades rurais de Belle Glade e Pahokee, localizadas na beira sueste do Lago Okeechobee, adoitan ser asociadas con Florida Heartland antes que con Florida do Sur.

 Xeografía política 
Florida Heartland abrangue seis condados:
 Opción política por voto rexistrado na enquisa anual de 2015Voter Registration & Party Enrollment as of September 30, 2015   Condado Sede do condado Hab. (2010) Área (en km²) Totais Demócratas Republicanos Outros Ningún Condado de DeSoto Arcadia 34.862 1.655 14.786 7.140 4.449 243 2.954 Condado de Glades Moore Haven 12.884 987 6.252 3.135 1.991 180 946 Condado de Hardee Wauchula 27.731 638 11.157 4.868 4.480 235 1.574 Condado de Hendry LaBelle 39.140 1.190 16.376 7.895 5.434 277 2.770 Condado de Highlands Sebring 98.786 1.106 58.042 19.843 25.469 1.824 10.906 Condado de Okeechobee Okeechobee 39.996 892 19.007 7.999 7.152 635 3.221 Total   253.399     6.468   125.620    50.880    48.975     3.394    22.371 Estado de Florida 18.801.310 170.304 11.913.401 4.515.419 4.164.805 345.050 2.888.127

Cada condado da rexión ten un goberno condal propio. Dentro de cada condado existen tamén cidades e vilas autónomas. A maior parte da terra de cada condado é controlada directamente polo goberno do condado. É común para as municipalidades incorporadas contratar servizos do condado a fin de aforrar gastos e evitar servizos redundantes.

 Municipalidades incorporadas 
 Arcadia, Condado de DeSoto
 Avon Park, Condado de Highlands
 Bowling Green, Condado de Hardee
 Clewiston, Condado de Hendry LaBelle, Condado de Hendry
 Lake Placid, Condado de Highlands
 Moore Haven, Condado de Glades
 Okeechobee, Condado de Okeechobee Sebring, Condado de Highlands
 Wauchula, Condado de Hardee
 Zolfo Springs, Condado de Hardee

 Áreas metropolitanas e micropolitanas 
A Oficina do Censo dos Estados Unidos non determinou áreas estatísticas metropolitanas en Florida Heartland. Non obstante, a Oficina do Censo identificou cinco áreas estatísticas micropolitanas:

 Área Estatística Micropolitana de Arcadia (condado de DeSoto)
 Área Estatística Micropolitana de Clewiston (condado de Hendry)
 Área Estatística Micropolitana de Okeechobee (condado de Okeechobee)
 Área Estatística Micropolitana de Sebring (condado de Highlands)
 Área Estatística Micropolitana de Wauchula (condado de Hardee)

 Demografía 
A evolución demográfica en Florida Heartland a través dos seus condados é como segue:
 Condado Habit.(2010) Habit.(2000) Habit.(1990) Crecemento(2000–2010) Crecemento(1990–2000) Condado de DeSoto 34.862 32.209 23.865 +8,2% +35,0% Condado de Glades 12.884 10.576 7.591 +21,8% +39,3% Condado de Hardee 27.731 26.938 19.499 +2,9% +38,2% Condado de Hendry 39.140 36.120 25.773 +8,1% +40,5% Condado de Highlands 98.786 87.366 68.432 +13,1% +27,7% Condado de Okeechobee 39.996 35.910 29.627 +11,4% +21,2% Total   253.399   229.209   174.787+11,0%+31,1% Estado de Florida 18.801.310 15.982.378 12.937.926 +17,6%% +23,5%

A distribución racial posta en relación cos ingresos medios por fogar no período 2008-2012 (en dólares) e a porcentaxe da poboación maior de 25 anos que ten un grao de "bachelor" ou superior, pódese ver no seguinte cadro:
 Condado brancos hispanoslatinos afro-americanos ingresosmedios (en $) estudossuperiores Condado de DeSoto 55,4% 30,2% 13,3% 35.683 10,8% Condado de Glades 60,6% 21,8% 13,5% 35.219 10,2% Condado de Hardee 47,6% 42,9% 7,5% 36.115 8,7% Condado de Hendry 34,5% 50,3% 13,4% 35.736 9,7% Condado de Highlands 69,2% 18,2% 10,4% 35.350 15,2% Condado de Okeechobee 64,0% 24,7% 8,9% 34.289 10,3%

 Desenvolvemento económico 
A rexión e fundamentalmente de natureza rural, cunha economía primaria sustentada na agricultura. Producións importantes do sector primario son o cultivo de tomate, cana de azucre, cogombro e cítricos como a laranxa, ademais da comercialización da carne bovina. No Condado de Hardee a minería de fosfatos é unha industria substancial, particularmente na conca do río Peace.

 Política educativa 
Cada un dos seis condados conta co seu propio consello escolar. En catro dos condados os sistemas escolares conteñen un instituto (high school), unha escola alternativa (alternative school) e non máis de dúas escolas de ensino medio (middle school). Por outra banda, o Condado de Highlands ten tres institutos, mentres que o de Hendry ten dous.

Os seis distritos escolares son membros do Consorcio Educativo de Florida HeartlandO acceso á web do Hearthland Educational Consortium está restrinxido a IPs norteamericanas., localizado en Lake PlacidWeb do goberno local de Lake Placid .. O Consorcio é un dos tres consorcios educativos existentes no Estado, creados polo corpo lexislativo estatal para proporcionar apoio aos pequenos distritos escolares rurais.

O South Florida State College, a institución de educación post-secundaria máis grande de Florida Heartland, localízase en Avon Park e conta con campus en Lake Placid, Bowling Green e Arcadia.

Outros colexios universitarios que contan con campus en Florida Heartland son o Indian River State College's, co campus Dixon Hendry Campus en Okeechobee, o Edison Community College de Fort Myers, co campus Hendry/Glades Center en LaBelle.

 Transportes rexionais 
 Estradas 
Non hai estradas interestatais en Florida Heartland. A autoestrada de peaxe Florida's Turnpike pasa polo extremo nordés do Condado de Okeechobee e inclúe unha área de servizo en Fort Drum, pero non conta con saídas ao longo dese segmento do percorrido. A Interestatal 75 transcorre brevemente polo extremo suroeste do Condado de DeSoto, pero tampouco conta con saídas.

Estradas federais na rexión:
 US 17
 US 27
 US 441
 US 98Estradas estatais na rexión:
 State Road 17
 State Road 29
 State Road 64
 State Road 66
 State Road 70
 State Road 710
 State Road 78
 State Road 80

 Aeroportos 
Non hai servizo de liñas aéreas regular en Florida Heartland. Os seguintes aeroportos de aviación xeral operan na rexión:
 Aeroporto Municipal de Arcadia
 Aeroporto Executivo de Avon Park
 Aeroporto Airglades (Clewiston)
 Aeroporto Municipal de LaBelle Aeroporto do Condado de Okeechobee
 Aeroporto Rexional de Sebring
 Aeroporto Municipal de Wauchula

 Portos marítimos 
Non hai portos marítimos posto que non hai costa mariña nin ríos navegables, pero o Okeechobee Waterway é unha canle navegable que cruza a rexión, conectando o golfo de México co océano Atlántico a través do Lago Okeechobee. Existe unha proposta para crear un "Porto de Interior" que se localizaría en Florida Heartland. Este porto de interior sería unha extensión dos portos de West Palm Beach, Everglades e Miami, que carecen actualmente de terreos nos que poidan ampliar as súas instalacións.

 Ferrocarril 
Hai tres liñas de carga operando en Florida Heartland, con aproximadamente 300 quilómetros de percorrido: CSX Transportation, Seminole Gulf Railway e South Central Florida Express.

O servizo de Amtrak (a rede interurbana de trens de pasaxeiros) opera co sistema de vías de CSX Transportation, con paradas en Sebring and Okeechobee.

 Turismo 
O turismo é un motor económico da rexión, pero lonxe da importancia que ten no resto do estado. O seu frouxo desenvolvemento e escasos servizos dan como resultado unha minguada cantidade de turistas, ao que non axuda non contar con praias que atraian a público das proximidades.

A maior atracción turística é o Circuíto Internacional de Sebring, ao sueste de Sebring no Condado de Highlands. Aquí ten lugar as 12 Horas de Sebring, unha carreira das American Le Mans Series que adoita celebrarse anualmente na segunda semana de marzo, atraendo a unha multitude de máis de 169.000 espectadores de pago en 2006.

Moitos residentes de temporada viven na área só durante os meses de inverno debido a que as temperaturas no sur de Florida son moi moderadas nesta época do ano. Os lagos Okeechobee e Istokpoga atraen igualmente a moitos pescadores.

 Prefixo telefónico 
O prefixo telefónico da rexión (area code) é o 863.

 Medios de información rexionais 
 Xornais 
Hai tres xornais diarios que se publican en Florida Heartland: o Okeechobee News (Okeechobee), o The DeSoto Sun Herald (Arcadia) e o Highlands Today (Sebring). Outros xornais diarios que se distribúen na rexión son:
 The Ledger (Lakeland)
 The News-Press (Fort Myers)
 Miami Herald (Miami) The Orlando Sentinel (Orlando)
 The Palm Beach Post (West Palm Beach)
 The Tampa Tribune (Tampa)
 Charlotte Sun (Port Charlotte)

 Cadeas de televisión 
Non existen cadeas locais de televisión en Florida Heartland. Os servizos de TV máis próximos xéranse en Fort Myers, Miami, Orlando, Tampa e West Palm Beach.

 Cadeas de radio 
Nesta rexión operan as seguintes cadeas de radio:
 WAFC Clewiston
 WAPQ-LP Avon Park
 WAUC Wauchula
 WBIY LaBelle
 WFHT Avon Park WFLN Arcadia
 WGSE-LP Sebring
 WITS Sebring
 WJCB Clewiston
 WJCM Sebring WJFH Sebring
 WLLY-FM Palm Beach Gardens
 WOKC Okeechobee
 WREH Cypress Quarters
 WWLL Sebring WWOJ Avon Park
 WWTK Avon Park
 WWWP-LP Arcadia (off air)
 WZSP Nocatee
 WZZS Zolfo Springs

 Notas 

 Véxase tamén 
 Bibliografía 


 Referencias xornalísticas 


 Ligazóns externas 
 FHREDI - Florida's Heartland Rural Economic Development Initiative 
 FHRCH - Florida's Heartland Rural Consortia for the Homeless, Inc. 
 Heartland Library Cooperative  - Sistema de Bibliotecas Públicas dos condados de Highlands, Hardee, Desoto e Okeechobee.

Categoría:Rexións de Florida
Categoría:Florida do Sur